न्युकासलमाथि लिभरपुलको सनसनीपूर्ण जित
दस खेलाडीमा सीमित लिभरपुलले इंग्लिस प्रिमियर लिगमा न्युकासल युनाइटेडमाथि आइतबार २–१ को सनसनीपूर्ण जित निकालेको छ । खेलमा १–० ले पछाडि रहेको स्थितिबाट लिभरपुल विजयी भएको हो ।
न्युकासल — दस खेलाडीमा सीमित लिभरपुलले इंग्लिस प्रिमियर लिगमा न्युकासल युनाइटेडमाथि आइतबार २–१ को सनसनीपूर्ण जित निकालेको छ । खेलमा १–० ले पछाडि रहेको स्थितिबाट लिभरपुल विजयी भएको हो ।व्यवस्थापकमा योगर्न क्लोप आएयता यसलाई लिभरपुलको एक उत्कृष्ट जित मानिएको छ । ट्रेन्ट एलेक्जान्डर आर्नोल्डको भुलमा एन्थोनी गोर्डनले गोल गर्दै न्युकासललाई सुरुआती अग्रता दिलाए । लगत्तै भर्जिन भान डाइक रातो कार्डमा मैदान छाड्न बाध्य रहे ।तर‚ न्युकासलले एक खेलाडी बढिरहेको स्थितिको फाइदा लिन सकेन भने सब्स्टिच्युटका रूपमा मैदानमा छिरेका डारविन नुनेजले खेलको अन्त्यतिर दुई गोल गरे । त्यसमध्ये निर्णायक गोल दोस्रो हाफको इन्ज्युरी समयको तेस्रो मिनेटमा सम्भव भएको थियो । 